Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 836

5. A Kincstár Budapesti Igazgatóság Társadalombiztosítási és Intézményi Számlavezető Osztály feladatai — A számlavezető rendszerben ellenőrzi a SAPARD euró számláról a deviza KESZ és a forint KESZ közbeiktatásával érkezett átutalást (jóváírást) a SAPARD lebonyolítási számlán. — Érkezteti és ellenőrzi a SAPARD EFK számla terhére benyújtott átutalási megbízást (lehívást). A Kincstár számlavezető rendszerében rögzíti a tranzakciót, vagyis az átutalási megbízás összegével terheli a SAPARD EFK számlát és jóváírja a SAPARD lebonyolítási számlát. Rögzíti továbbá az ezzel kapcsolatos költségvetési elszámolási adatokat is az átutalási megbízás erre vonatkozó adatai vagy a csatolt kiegészítő szelvény alapján. — Érkezteti, ellenőrzi és rögzíti a számlavezető rendszerben a Kincstár SAPARD finanszírozási munkatársa által benyújtott pénzforgalom nélküli megbízási tételeket (PF—1K). (Pénzforgalom nélküli tételként kerül elszámolásra a SAPARD euró számláról átutalt euró összeg forint értéke, mint bevétel teljesülés, illetve ugyanezen összegben a kedvezményezett részére a támogatás kifizetés, mint kiadás). — Érkezteti, ellenőrzi és a számlavezető rendszerben rögzíti a SAPARD lebonyolítási számla terhére a kedvezményezettek felé indítandó átutalási megbízásokat. — Számlakivonaton értesíti az FVM-et mint számlatulajdonost a SAPARD EFK számlán történt jóváírásokról és terhelésekről, valamint a pénzforgalom nélküli átvezetésekről. — Számlakivonaton értesíti a SAPARD Hivatalt mint számlatulajdonost a SAPARD lebonyolítási számlán történt jóváírásokról és terhelésekről, továbbá tájékoztató jelleggel a Nemzeti Alapot. IV. A visszafizetések lebonyolítása A számlákon visszafizetési tételek is jelentkezhetnek az alábbiak szerint:

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes